"თუ არჩილ თალაკვაძეა ამ კომისიის წევრი, რომელიც პრინციპში კომისიამ უნდა დაკითხოს იმიტომ, რომ მაშინ იყო მინისტრი მოადგილე და სოციალურ სამსახურს ხელმძვანელობდა და კურირებდა. ზუსტად უნდა სცოდნოდა, ვინ, როდის გაჰყავთ ციხიდან. მაშინ როგორ უნდა ვენდოთ ამას, ხომ არის ალოგიკური ის, რომ დღეს კომისიის წევრია არჩილ თალაკვაძე. ძალიან მნიშვნელოვანია, რომ ჩვენ ეს ძირითადი საკითხები არ დაგვავიწყდეს, სხვანაირად ჩვენ ვერ მივიყვანთ ბოლომდე "ხორავას ქუჩის" საქმის გამოძიებას," - განაცხადა კორძაიამ.